Lav et referat af nedenstående tekst:

Tekst:
Frederikshavn White Hawks har en helt særlig evne til at vinde bronze. Fem ud af de seneste seks sæsoner i Metalligaen har sendt bronzemedaljerne til Vendsyssel - i år for næsen af rivalerne fra Aalborg Pirates. Og mon ikke det faktum, at det var Aalborg, der røg ned med nakken begejstrer ligeså mange Frederikshavn-fans som selve medaljerne? Uanset hvad, fik de fremmødte fans i Nordjyske Bank Arena masser af mål at lukke sæsonen på. Frederikshavn slog nemlig Aalborg med hele 6-4. Mitchell leverede igen Som så ofte før var canadiske Dale Mitchell en stor del af Frederikshavn-sejren - denne gang med hele fire point for det hvidklædte hjemmehold. Også backen Ian Brady leverede varen med et mål og to assist. Tobias Ladehoff og Aaron Harsted leverede hver et mål og en assist for Aalborg. Med den samlede bronze-sejr på sammenlagt 9-5 kan Frederikhavn nu råde over den nordjyske håneret frem til september, hvor Metalligaen begynder på ny. Herunder kan du se interviews med en gruppe fans fra hvert af de to nordjyske hold om sæsonen i Metalligaen.

Referat:
De to nordjyske ishockeyklubber lukkede lørdag sæsonen med en målrig kamp om bronzemedaljerne. Endnu engang tog Frederikshavn sejren i lokalopgøret.